**Ministru kabineta noteikumu projekta**

**“Grozījums Ministru kabineta 2017. gada 22. augusta noteikumos Nr. 487 „Darbības programmas “Izaugsme un nodarbinātība” 8.3.6. specifiskā atbalsta mērķa “Ieviest izglītības kvalitātes monitoringa sistēmu” 8.3.6.2. pasākuma “Izglītības kvalitātes monitoringa sistēmas izveide” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ministru kabineta 2017. gada 22. augusta noteikumos Nr.487 „Darbības programmas "Izaugsme un nodarbinātība” 8.3.6. specifiskā atbalsta mērķa “Ieviest izglītības kvalitātes monitoringa sistēmu” 8.3.6.2. pasākuma “Izglītības kvalitātes monitoringa sistēmas izveide” (turpmāk - noteikumi) ir noteikta kārtība, kādā īstenojams 8.3.6.2.  pasākums „Izglītības kvalitātes monitoringa sistēmas izveide” (turpmāk – 8.3.6.2.pasākums). 8.3.6.2.pasākuma ieviešanu nodrošina Izglītības un zinātnes ministrija, kas īsteno projektu “Izglītības kvalitātes monitoringa sistēmas izveide un īstenošana” (Nr. 8.3.6.2/17/I/001) (turpmāk – projekts) un ir finansējuma saņēmējs.Noteikumu 19.3.apakšpunkts paredz nacionālo pētījumu īstenošanu. Saskaņā ar apstiprināto projektu nacionālo pētījumu īstenošana plānota augstākās izglītības un zinātnisko institūciju nesaimnieciskās darbības ietvaros, t.i. īstenojama sadarbības projektu veidā, vienlaicīgi stiprinot gan augstākās izglītības un zinātnisko institūciju kapacitāti, gan atbildot uz aktuālajiem izglītības politikas plānošanas jautājumiem. Tādējādi svarīgi pētījumus īstenot sadarbības veidā, kur abām pusēm ir skaidri ieguvumi no sadarbības. Šobrīd spēkā esošais noteikumu regulējums nenosaka deleģējumu slēgt sadarbības līgumu ar nacionālā līmeņa izglītības pētījumu īstenotājiem. Vienlaikus 2018.gada 9.janvārī Ministru kabinetā tika prezentēts informatīvais ziņojums “Priekšlikumi konceptuāli jaunas kompetencēs balstītas izglītības prasībām atbilstošas skolotāju izglītības nodrošināšanai Latvijā”, kura ietvaros viens no Izglītības un zinātnes ministrijas priekšlikumiem ir **-** lai nodrošinātu resursu koplietošanu un sinerģiju starp dažādām augstskolu kompetencēm doktorantūras līmenī, ir jāizveido viena starpaugstskolu kopīgā doktora studiju programma, kuras moduļi tiek īstenoti vairākās augstskolās, tādējādi veicinot doktorantūras studentu iekšējo mobilitāti, palielinot augstskolu pētniecības kapacitāti.   Šīs studiju programmas ietvaros jāizveido doktorantūras skola pedagoģijai augstākajā izglītībā, kura nodrošinātu gan darbam augstskolā nepieciešamo kompetenču apguvi visu jomu doktora studiju programmu studentiem, gan nodrošinātu aktuālu piedāvājumu augstskolu akadēmiskā personāla profesionālo kompetenču pilnveidei. Tieši tāpēc arī šī projekta ietvaros ir svarīgi veidot kopīgu sadarbības modeli, kas nodrošinātu resursu koplietošanu un zināšanu pārnesi. Ņemot vērā minēto tiek veikti grozījumi noteikumos, lai korekti atspoguļotu faktiski esošo situāciju projektā (t.i. jau projekta pieteikumā ir apstiprināts, ka pētījumi tiks veikti nesaimnieciskās darbības ietvaros un uz tiem nav attiecināms pievienotās vērtības nodoklis), paredzot nacionālo pētījumu veikšanai  kā potenciālos sadarbības partnerus izvēlēties augstākās izglītības un zinātniskās institūcijas, kas īsteno izglītības programmas akreditētajā virzienā “Izglītība, pedagoģija un sports”. Tādējādi tiks veicināta augstskolu sadarbība un attīstīta specializācija, stiprinot to akadēmisko un pētniecisko kapacitāti. Izstrādājot prasības pētījumu īstenotājiem, IZM ir ņēmis vērā aktuālās nozares attīstības tendences, veicot situācijas analīzi un uzskatot, ka pētījumu īstenotājiem izvirzāmās prasības būs samērojamas ar Latvijas zinātnisko institūciju kapacitāti.Pētījuma īstenošanai, finansējuma saņēmējs un pētījuma sadarbības partneris/-i slēgs sadarbības līgumu. Attiecīgi finansējuma saņēmējs izstrādās iekšējo nolikumu par nacionālā līmeņa pētījumu programmu izglītībā īstenošanu(noteiks plānoto pētījumu īstenošanas pamatprincipus, t.i. prasības pētījuma pieteicējai – augstskolai, kas ir zinātniskā institūcija, pētījuma īstenotājiem, pētnieku komandai, pētījuma pieteikuma sagatavošanas, izvērtēšanas un apstiprināšanas kritērijus un kārtību)izvirzot sadarbības partnerim šādas prasības:1. pētījuma pieteicēja – augstskola, kas ir reģistrēta Latvijas Republikas Zinātnisko institūciju reģistrā;
2. pētnieku komandu veido: pētījuma vadītājs (administratīvos jautājumos), pētījuma īstenotāji - vadošais pētnieks (zinātniskais vadītājs), vadošie pētnieki, pētnieki, eksperti, zinātniskie asistenti, augstskolās studējošie un doktora zinātniskā grāda pretendenti;
3. kā partnerus pētījuma aktivitāšu īstenošanai piesaista pētniekus un ekspertus no augstākās izglītības iestādēm, kas īsteno studijas pedagoģijas studiju programmas un/vai pētniecību izglītībā;
4. pētījuma starpdisciplinaritātes un ārējās ekspertīzes nodrošināšanai atsevišķu darba uzdevumu izpildei, pētījuma pieteicēja var piesaistīt pētniekus un ekspertus no citām institūcijām, tai skaitā no ārvalstīm;
5. projekta darba uzdevumu izpildē jāiesaista augstskolās studējošo un doktora zinātniskā grāda pretendenti, kuru darba apjoms pētījuma ietvaros tiek noteikts pēc pētījuma ilguma un finanšu apjoma.

Katra pētījuma īstenošanai tiks izstrādāts pētījuma apraksts, definējot uzdevumus un sasniedzamos rezultātus, kurā tiek iekļautas specifiskās prasības atbilstoši pētījuma tēmai. Tādējādi izvēlētās pētījuma organizēšanas procedūras rezultātā tiks:1. stiprināta pedagoģijas un izglītības nozares pētnieku kapacitāte;
2. veicināta augstāko izglītības iestāžu sadarbība nozares ietvaros;
3. sekmēta jauno zinātnieku/pētnieku ataudze un iesaiste zinātniskajā darbībā;
4. iniciētas jaunas pētniecības tēmas pedagoģijā un izglītības zinātnes nozarē;
5. nacionālās pētījumu programmas izglītībā īstenošanas laikā gūtās atziņas tiks izmantotas Valsts pētījumu programmas izglītībā izveides procesā.

Vienlaikus sadarbības partnera modelis paredz arī to, ka tas pētījumus veic savas nesaimnieciskās darbības ietvaros, atbilstoši Komisijas paziņojuma “Nostādnes par valsts atbalstu pētniecībai, izstrādei un inovācijai” 19.punktam, t.i., (1) veiktā pētniecība būs neatkarīga, lai gūtu vairāk zināšanu un labāku izpratni, tostarp kopīga pētniecība, iesaistoties efektīvā sadarbībā, (2) izglītības nolūkā panākot personāla skaita un kvalifikācijas pieaugumu, (3) pētniecības rezultāti/dati būs publiski pieejami ikvienam interesentam bez ekskluzivitātes un diskriminēšanas, tai skaitā izmantojot mācīšanu, brīvas piekļuves datu bāzes, atklātas publikācijas vai atklātā pirmkoda programmatūru un tie tiks izmantoti turpmākajiem pētījumiem. Projekta ietvaros tiks apmaksātas tikai sadarbības partnera reāli nepieciešamās izmaksas pētījumu veikšanai (bez papildus uzcenojuma, ņemot vērā katra pētījuma, kas nav salīdzināmi (unikāli), noteikto darbu apjomu, uzdevumus, izlases kopu un metodoloģiju), vienlaicīgi ļaujot sadarbības partnerim stiprināt savu kā pētnieciskās organizācijas kapacitāti (nesaimniecisko darbību), jo visa peļņa no šādas darbības tiks ieguldīta atkal pētniecības pamatdarbībā.Tādējādi grozījums pēc būtības ir tikai papildinošs, t.i. finansējuma saņēmējam būs skaidrs deleģējums slēgt sadarbības līgumu, lai turpmāk neradītu pārpratumus projekta īstenošanas laikā. Līdzīga pieeja par papildus sadarbības partneru piesaisti tiek piemērota arī 8.3.6.1. pasākuma īstenotajā projektā. Vienlaikus šobrīd piesaistītos sadarbības partnerus grozījumi nekādā mērā neietekmēs, jo VISC un IKVD lomas ir skaidri noteiktas projektā un grozījumi būs attiecināmi tikai uz vienas aktivitātes īstenošanu projekta ietvaros. IKVD un VISC turpinās savu iepriekš noteikto aktivitāšu īstenošanu.Paplašinot sadarbības partneru loku tas kopumā pozitīvi ietekmēs projekta gaitu, jo monitoringa sistēmā būs iesaistītas vairāk iestāžu, kas ir kompetentas darbā ar analīzes rīkiem, sniedz sistemātisku ieguldījumu izglītības sistēmisku attīstībā un ir arī tās dalībnieki. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības un zinātnes ministrija, augstākās izglītības un zinātnes institūcijas un tajās studējošie, Izglītības kvalitātes valsts dienests un Valsts izglītības satura centrs. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta noteikumu tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **1. tabulaTiesību akta projekta atbilstība ES tiesību aktiem** |
| Noteikumu projekts šo jomu neskar. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, noteikumu projekts ievietots IZM tīmekļvietnē. |
| 2. | Sabiedrības līdzdalība projekta izstrādē | Noteikumu projekts 2018. gada  25.septembrī ievietots IZM tīmekļvietnē (http://www.izm.gov.lv/lv/es-strukturfondi/2014-2020/normativo-aktu-un-nosacijumu-projekti/3136-8-3-6-2-grozijumu-projekts), aicinot sabiedrības pārstāvjus līdz š.g. 3.oktobrim rakstiski sniegt viedokli par noteikumu projektu tā izstrādes stadijā – nosūtot elektroniski uz e-pastu: pasts@izm.gov.lv, esf@izm.gov.lv. |
| 3. | Sabiedrības līdzdalības rezultāti | Sabiedrības līdzdalības un komunikācijas aktivitātēs netika saņemti projekta papildinājumi un labojumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Izglītības un zinātnes ministrija, augstākās izglītības un zinātnes institūcijas un tajā studējošie, Izglītības kvalitātes valsts dienests un Valsts izglītības satura centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

|  |  |
| --- | --- |
| Izglītības un zinātnes ministrs |  Kārlis Šadurskis |
| Vizē:  |  |

Valsts sekretāre Līga Lejiņa

Rudene 67047992

zanda.rudene@izm.gov.lv